# Arena Porte de La Chapelle

L'Arena Porte de La Chapelle (també coneguda sota el seu nom de projecte Paris Arena II i el seu nom comercial Adidas Arena) és un estadi polivalent i modular situada al barri de La Chapelle de París (18è districte). Inaugurada l'11 de febrer de 2024, el pavelló té una capacitat de 8.000 persones per a esdeveniments esportius i de 8.500 per a concerts i espectacles. És l'estadi on juga el club Paris Basketball, així com el PSG Handball en les grans cites.
Inicialment estava programat per acollir els esdeveniments de lluita lliure i el bàsquet masculí dels Jocs Olímpics d'estiu de 2024, abans d'acollir el torneig paralímpic de tennis taula. Finalment, hi tindran lloc les proves olímpiques de bàdminton i després de gimnàstica rítmica, seguides per les de parabàdminton i aixecament de peses.

## Història

L'Arena II va ser construïda entre principis de març de 2020 i 2024; finançada per la constructora Bouygues.
Encara que l'any 2019 s'havia projectat l'obra amb la idea d'obrir-ne a concurs els drets de denominació; el juliol de 2020, el Consell de París va acceptar a tràmit una proposta del grup comunista per batejar l'estadi amb el nom d'Alice Milliat, activista per l'esport femení. El nom de Milliat finalment no va ser acceptat, a causa de la pressió exercida per la batllessa Anne Hidalgo i els socialistes, que preferien mantenir la cessió del nom per sufragar una part del cost de les obres. El 8 de juliol de 2022, el Consell va votar a favor d'adjudicar el nom de l'estadi a Adidas que, per tant, va acabar anomenant-se Adidas Arena. A canvi, Alice Milliat passaria a donar nom a l'esplanada de davant de l'Arena.
El pavelló polivalent va ser inaugurat l'11 de febrer del 2024 amb motiu del partit entre el Paris Basketball i el Saint-Quentin, corresponent a la Lliga francesa de bàsquet i que van guanyar els locals per 87 a 65.
* Inici de la construcció, Juliol 2021.
* Construcció de la teulada, Octubre 2022.
* Les obres, 2022.
* Animació durant la festa inaugural

## Descripció

Amb una superfície de 20.000 m², l'Arena Porte de la Chapelle inclou una gran sala polivalent amb 8.000 seients, així com dos gimnasos anomenats Alice Coachman i Aimée Lallement destinats a clubs i residents locals.
L'Arena Porte de la Chapelle també pot acollir concerts. La seva capacitat és de 8.500 persones per a aquest tipus d'esdeveniments.
Els seients de l'estadi van ser produïts a partir de residus plàstics reciclats pel transformador Le Pavé.

## Notes

* ↑ Alice Milliat (1884 - 1957) fou nedadora, jugadora d'hoquei i remera, després periodista esportiva. Va lluitar perquè l'esport femení fos reconegut als Jocs Olímpics. Per exemple, va organitzar els Jocs Mundials Femenins a París al 1922, després que Pierre de Coubertin s'hagués negat a obrir determinades disciplines a les dones el 1919.

## Referències

* ↑ «Une Arena adaptée aux besoins des organisateurs». adidasarena.com. [Consulta: 24 març 2024].
* ↑ «Pro B : «On sera le seul club résident de la future Arena à Paris», assure David Kahn» (en francès). Le Parisien, 16-07-2019.
* ↑ «Le Paris Basketball occupera l'Arena 2 probablement dès 2023» (en francès). L'Équipe, 07-06-2020. [Consulta: 7 juny 2020].
* ↑ «Paris 2024 : Le projet d'Aréna 2 se précise» (en francès). Sport & Société | Kévin Bernardi, 12-07-2018. [Consulta: 14 juliol 2019].
* ↑ «Le chantier de la future Arena 2 lancé Porte de la Chapelle» (en francès). www.cnews.fr. [Consulta: 13 març 2020].
* ↑ «JO Paris-2024 : Bouygues construira l'Arena 2 à Paris» (en francès). Le Figaro.fr, 27-05-2020. [Consulta: 27 maig 2020].
* ↑ «Adidas Arena sur le fronton, Alice Milliat sur le parvis» (en francès). sponsoring.fr, 13-07-2022. [Consulta: 17 juliol 2024].
* ↑ «Tous sports : Le nom de l'Arena porte de la Chapelle fait débat» (en francès). L'Equipe, 13-05-2022. [Consulta: 17 juliol 2024].
* 1 2 Margotin, Jules. «À Paris, le naming efface Alice Milliat de l'Arena 2» (en francès). l'Avant Garde, 27-05-2022. [Consulta: 17 juliol 2024].
* ↑ «Paris : comment s'appellera la future Arena de La Chapelle ? Anne Hidalgo isolée pour défendre le nom d'Adidas» (en francès). Le Parisien, 07-07-2022. [Consulta: 10 juliol 2022].
* ↑ «Jeux olympiques de Paris : l'Arena de la Chapelle portera bien le nom d'Adidas». Le Parisien. [Consulta: 10 juliol 2022].
* ↑ Corinne Bouchouchi. «Adidas Arena : le seul équipement sportif construit dans Paris intra-muros pour les JO ouvre ses portes» (en francès), 11-02-2024.
* ↑ Arnaud Lecomte. «Inaugurée dimanche contre Saint-Quentin, la nouvelle Adidas Arena symbolise la nouvelle dimension prise par Paris Basketball» (en francès), 10 février 2024. [Consulta: 12 février 2024].
* ↑ Arnaud Lecomte. «L'Adidas Arena, le nouveau terrain de jeu d'un Paris Basketball ambitieux, a été le théâtre d'une belle première» (en francès), 12 février 2024. [Consulta: 12 février 2024].
* ↑ «Arena 2 : Paris choisit le marché global de performance». www.ccibusiness-grandparis.fr. [Consulta: 14 juliol 2019].
* ↑ «L’Arena Porte de La Chapelle se dévoile dans une nouvelle vidéo» (en francès). Stades.info, 22-02-2021. [Consulta: 22 febrer 2021].
* ↑ Malik Habchi. «Le Pavé fournit 11 000 sièges recyclés aux jeux Olympiques». usinenouvelle.com, 26 juillet 2023. [Consulta: 12 février 2024].

## Enllaços externs

* Arena Porte de La Chapelle - Lloc web oficial